LidanRubinov/Halacha-QA huggingface dataset:
שאלה: שירת נשים בהקלטה כשלא יודעים מי הזמרת: האם מותר לשמוע שירים שאינם בעייתים מצד המילים (שירי מחתרות) כשאין יודעים מי הזמרת והאם יהיה הבדל כשזה מעורב נשים וגברים? האם ניתן להקל בעניין כשזה לא גורם להרהור ובעיקר שאין יודעים מי האשה וודאי לא איך היא נראת?
תשובה: ח אמרו שקול באישה הוא ערווה. יש מי שרצה לומר שתלוי אם הוא מכיר אותה או לא כמו לענין בגדים שמוזכר שדווקא אם האדם מכיר את האשה זה יעורר אצלו הרהור, אבל פה יש בעיה שעצם הקול עלול לעורר אצלו מחשבות לא טובות על אישה. ראיתי שיש מישהו מהאחרונים שרצה להתיר במקרה כזה, אבל לעניות דעתי יש לפסוק כמו הדעות שאוסרות. אם זו שמיעה של שירה מעורבת לכתחילה לא אבל יש בזה פחות בעיה, כי לא שומעים במיוחד שירה של אישה. זו פחות בעיה אך עדיין זה לא הידור. אם האדם יודע במאה אחוז שהשמיעה הזאת לא תביא אותו להרהור ככל נראה שיהיה מותר, וגם אז לא באופן גורף. בשביל זה צריך להיות במדרגה, לא כל אחד יכול לומר שהוא כזה כי ברור שיצר הרע תמיד מפתה ואדם צריך להיות זהיר בזה.
שאלה: לקום בבוקר עם מוזיקה: האם מותר לקום בבוקר על ידי מוזיקה כלי נגינה? חשבתי לדייק מהרמ"א בסימן תק"ס שכתב שזה דרך מלכים לקום בבוקר על ידי כלי נגינה, ולכן זה גאווה.
תשובה: בכלי נגינה ממש, ודאי שלא ראוי. במוזיקה בפלאפון וכדו' אני חושב שגם לא ראוי, ולכן לכתחילה עדיף שישים איזה צלצול ולא מוזיקה. אי אפשר לאסור את זה לגמרי, ולכן אם בלי המוזיקה הוא לא יקום, עדיף שיקום לתפילה בזמן מאשר שימנע מלשמוע מוזיקה.
שאלה: לעלות לארץ ישראל: האם ראוי לאדם שהוא רב בחו"ל לעזוב את קהילתו ולעלות לארץ ישראל?
תשובה: זה שאלה לא פשוטה. הוא צריך לדאוג שיהיה לו ממלא מקום כדי שהקהילה לא ישארו כצאן ללא רועה. כמובן שאם הוא יכול להשפיע שכל הקהילה תעלה זה יותר טוב.
שאלה: כתם על בגד בשבת: בשבת האחרונה ביתי התינוקת נצמדה אל בגדי תוך שהיא מלכלכת אותי בסלט ביצים שהיה על ידיה. העברתי את ידי על הלכלוך אך ללא שפשוף של חלקי הבגד זה בזה ובסופו של דבר נותר רושם מן הכתם על הבגד. אם נהגתי כשורה?
תשובה: מותר להסיר לכלוך שמונח על גבי הבגד אבל לא לשפשף (ע"פ שולחן ערוך אורח חיים סימן שב סעיף ז) ולכן נהגת כשורה שהסרת את הלכלוך. הרב אליעד בן-דוד כולל הלכה ישיבת בית אל
שאלה: כפילת מלים בתפילה: האם מותר לכפול מילים בתפילה מתי שהמילה היא בסוף פסוק כגון ב"מזמור לדוד" לכפול בסוף את המילים את עמו ב?
תשובה: אם הדבר נעשה לצורך תוספת דביקות כמו בשירת המזמורים מותר, מלבד בתפילת עמידה או בקריאת שמע וברכותיה.
שאלה: איחור לעבודה וטעות בת לאוטובוס: הרב. יש לי שתי שאלות בבקשה: 1) עבדתי בחברה שמועסקת ע י טרה ומשווקת את מוצריה. היו כמה פעמים שאיחרתי לעבודה, ולא הורידו לי במשכורת על זה. (חלק מהפעמים לא ידעו, וחלק הדרגים בחברה שעבדתי מולם לא עשו עם זה כלום). אז מה שעשיתי זה לא להפקיד את אחד הצ קים שקיבלתי למשכורת וזה אמור לכסות את הזמן שחיסרתי עם תוספת. אז קודם כל האם זה תופס? ודבר שני מה לגבי ההפסד שגרמתי לטרה? האם צריך להחזיר את זה? ואם כן איך אפשר? ועוד עניין בנוגע לצ ק שלא הפקדתי. עקב עבודה טובה החברה הבטיחה לי שובר מתנה ולא קיבלתי אותו, האם אפשר להחשיב את זה בתור פיצוי לחברה או שעדיף לא להפקיד את הצ ק? 2) אני בעל כרטיס של ת (שירות ללא ת ) מצה ל, וזה אומר שעל חלק מהאוטובוסים אני אמור לשלם ועל חלק לא. בהתחלה שקיבלתי את השל ת לא ידעתי על איזה אוטובוסים משלמים ואיזה לא, אז שאלתי את הנהגים והדגשתי להם שמדובר בשל ת. והם העלו אותי ללא ת ואחר כך התקשרתי לחברה וגיליתי שבחלק מהאוטובוסים הנהגים טעו וכן הייתי אמור לשלם. האם צריך להחזיר את דמי הנסיעות האלה?
תשובה: 1. אינך חייב למעסיק כסף עבור האיחורים שנודעו לממונים עליך, שהחליטו שלא להוריד בשכרך, כיוון שיש להם סמכות מהמעסיק להחליט בעניין. אלא אם כן ידוע לך שהם עושים זאת בניגוד לדעת המעסיק. אתה חייב למעסיק כסף עבור איחורים שלא נודעו לממונים עליך, הנך יכול לקזז את הסכום עם כסף שמגיע לך עבור העבודה. כמו כן אפשר לקזז זאת כנגד מתנה שבטעות לא הגיעה אליך, אם ידוע שאם היית מבקש לקבל את המתנה היו נותנים לך. אינך צריך לשלם לטרה, כיוון שהם מעסיקים את החברה ללא להתערב בפרטי העובדים שלה. 2. אסור לסמוך על נהג הפוטר את הנוסע אם יודעים שהוא פוטר אותו עקב טעות. אך אם הדבר כבר נעשה בהוראת הנהג, ללא כוונה לרמות אלא בתום לב, אין צורך להחזיר ת הנסיעה לחברה. הרב מרדכי גרוס.
שאלה: בזבוז חשמל בבניין משותף: אני גר בבניין שותף שרובו לא שומר מצוות. האם מותר לי לשים קיסם במתג החשמל בחדר המדרגות בשבת כדי שכל השבת יהיה שם אור או שיש בזה גזל שזה סתם דולק? לפי מה שאני יודע הרבה פעמים שאני שם ולא מוציא לאחר השבת אנשים מוציאים לבד ונראה לי שלא ממש אוהבים את זה. ושבוע טוב
תשובה: עדיף לשוחח עם השכנים ולהגיע עמם לסיכום שיאפשר לך ליהנות מתאורה בשבת בהסכמה שלהם. מותר לך לגרום לתאורה לדלוק בשבת ללא רשות השכנים, רק אם התאורה היא מינימלית כפי שנהוג להשאיר בשבת בבניינים שתושביהם דתיים. אי אפשר לגרום לכלל האורות לדלוק באופן שתושבי בניין דתיים אינם משאירים כל כך הרבה אורות מחמת העלות הכספית של החשמל. הרב מרדכי גרוס.
שאלה: מבואות לאמונה: לכבוד הרב הנני חרדי בוגר ישיבות "שחורות", ומכיר לפני ולפנים את הפרקטיקה ההלכתית. אך לצערי מעולם לא עסקתי בשאלות אמוניות ועתה אני מרגיש את החסך. שאלתי היא אלו ספרים יכולים לשמש כספרי מבואות אשר כדאי לקרוא אותם על מנת לקבל מושגי יסוד רלבנטיים לימינו. בדגש על רלבנטיים לימינו (פילו אריסטוטלית לא רלבנטית בעיניי) מראש. א.
תשובה: המלצתי שתשיג את החוברות במחשבת ישראל של משרד החינוך בעריכת הרב יוחאי רודיק יש שם לקט מעולה של מקורות בנושאים עדכניים עצתי לפנות אליו ישירות
שאלה: היחס לבן גוריון: שמעתי שהרב צבי- יהודה זצ"ל אמר על בן גוריון שהוא "רשע, שוטה וגס רוח". האם זה נכון? אם כן איך זה מסתדר עם הקמת המדינה, ואיך אנו צריכים להתייחס אליו?
תשובה: אני שמעתי את הרצי"ה פעמים אחדות שדיבר על בן גוריון ולא התבטא במילים אלו, ובכלל זה לא היה סגנון דיבור של הרצי"ה. צריך להתייחס אליו כמנהיג שזכה להנהיג את העם להקמת המדינה ולעוד הישגים גדולים (כמו כשרות בצה"ל וחוק נישואים עפ"י הרבנות ודחיית שירות בחורי ישיבה בצבא ועוד) אבל עם זה הוא היה אפיקורוס והשתתף בעשיית נזקים לציבור הדתי עם מפלגתו מפלגת הפועלים שנלחמה בשומרי מצוות. כך שהיה בו טוב ורע בערבוביה.
שאלה: תאריך אזכרה: אבי נפטר ונקבר ב ח אדר.ראיתי כל מיני דעות למועד האזכרה. השנה ח אדר ב. יוצא יום שני. אבקש לדעת כמנהג הספרדים מתי הכי טוב לעשות אזכרה ועלייה לבית העלמין
תשובה: מנהג הספרדים כאשר נפטר באדר שנה רגילה לקיים אזכרה באדר ב'.לכן לקיים עליה לקבר ביום שני ח' אדר ב' ואזכרה לימוד וברכות ביום ראשון בערב. מהשמים תנוחמו.
שאלה: אכילת ירקות בארוחה: אם אני אוכלת סנדביץ, ואחר כך קופסה עם ירקות חתוכים, האם מותר לברך ברכת המזון על הלחם ואז לברך על היקרות ולאוכלם, או לא לברך עליהם ולאוכלם בתוך הסעודה?
תשובה: עדיף לאוכלם בתוך הסעודה ולא לברך עליהם. יש בזה בעיה של גורם ברכה שאינה צריכה.
שאלה: רכישת דירה: אני ובעלי נמצאים כרגע בשלבי משא ומתן לרכישת דירה. אני קצת לא רגועה לגבי הרכישה אבל לא יודעת אם זה בגלל שהצעד הינו גדול וחשוב או שישנה סיבה לכך. איך אני יכולה לדעת אם הבית הוא אכן טוב בשבילנו ובשביל המשפחה שנקים בעזרת השם?
תשובה: עצם קניית בית בארץ ישראל זוהי מצוה ובודאי שבזכותה תתברכו מן השמים, עם זה צריך לשים לב לשני דברים שמקום הבית הוא בסביבה של שומרי מצוות ואנשים הגונים, וכן שלא תיכנסי להתחיבויות כספיות גדולות מיכולתם. ובע"ה תצליחו.
שאלה: יש עירוב בונציה?: אני נוסע לונציה לשבת בקרוב, שמעתי שיש שם עירוב. זה נכון?
תשובה: ב"ה שלו-ם וברכה לעיר ונציה יש ערוב מהנהר והחומות. אפשר לפנות לרב גילי בנימין בטלפון: 39041715012 לשם קבלת מפת העירוב. לחיים ולשלו-ם הרב חגי בר גיורא
שאלה: לימוד סדר נזיקין בשבת: כב הרב. אם ח הורו לנו שלא יהא דבורך בשבת כדבורך בחול, ע"פ הפסוק "ממצוא חפצך ודבר דבר", מדוע לא אסרו ח (או לפחות המליצו להימנע) את לימוד מסכת בבא קמא, בבא מציעא ובבא בתרא, הרי במסכתות אלו מתגלה החכמה האלוקית בדברי חולין. אביא דוגמה. אם התורה שבכתב גילתה לנו שיש מציאות של קנין, העברת בעלות על חפצים (או קנה מיד עמיתך) וח פרשו לפי מסורת שבידם מדור לדור בתוספת תקנות, שהעברת בעלות נעשית על ידי משיכה ולא על ידי מתן התמורה, והמשנה בב"מ אומרת שהזהב קונה את הכסף כלומר הגדרה מהו הטובין ומהי התמורה, הרי שמשנה זו זה תולדה דתולדה לחכמה האלוקית המתגלת במעשה חולין (קנין). אז למה לא אסרו ללמוד זאת בשבת והרי הש"ס מלא מלוא חופניים בפרקים העוסקים בנושאים על טהרת הקודש?
תשובה: : שאלה יפה ונחמדה. אנו לומדים דברי תורה שנוגעים לעולם המעשה. אולם עיקר מה שנלמד בהם זה מה ההוראה האלוקית בנוגע להלכות אלו. אין הבדל בין לימוד דיני גזל או לימוד הלכות לשון הרע. אנו לומדים הלכות אלו בכדי להבין כיצד נקיים ממון שאינו שלך.. האיסור לדבר דברי חולין נוגע לאיסור לדבר על הדברים הנצרכים באופן נקודתי לצרכי החיים שלנו. כאן אנו לומדים דברים נצחיים שלא משתנים מאדם לאדם. המבחן לדברי תורה זה בערך הנצחי והקבוע שיש להם וזה בודאי קיים גם בכל דיני סדר נזיקין. ודאי שיש מעלה אם אדם ילמד מסכת שבת בשבת אבל אין אדם לומד איפה שליבו חפץ. זה הדבר היותר חשוב בלימוד.
שאלה: השמות אוריה ומעיין לבנים: בהמשך לתשובתך לגבי השם אוריה שמתאים יותר לבן הנחתי שהכוונה לאוריה עם שורוק ולא עם חולם, שכן אוריה עם חולם מזוהה מאוד עם בנות- האם נכון הבנתי? האם לא מסוכן לקרוא כך בשל הבלבול שעלול להיווצר כשהשם ייכתב ללא ניקוד? באותו עניין השם מעיין- שם זכרי (מעיין נובע) שמזוהה עם בנות היום- האם בריא רוחנית לקרוא לבן בשם זה? מה התכונות המתאימות לילדים בשמות אלה (אוריה ומעיין, אותיות אמ ש?) על התשובה!!! השאלה נשאלה בהמשך לשאלה "בחירת שם לתינוק"
תשובה: נכון, לא כדאי להשתמש בשם זה לבת בגלל הבלבול. אם השם מקובל היום לבנות לא כדאי לקרוא לבן בשם זה. שמות אלו מעידים על אור גדול ולפעמים יכולים לגרום קשיים לילד שהוא בינוני בכשרונותיו, והשם מעיין מלמד על שפע בלתי פוסק שמתאים למישהו עם המון מרץ ועם זה הוא נסתר בכוחו הפנימי שמשם הוא נובע.
שאלה: השם אחיעד: האם שם כמו אחיעד הוא שם טוב?
תשובה: כן. מזל טוב
שאלה: בעזרת השם כשתהיה תחיית מתים: מה קורה עם הנשמות שנמצאות בעולם הבא? האם הן חוזרות חזרה לעולם הקודם (הזה) בזמן תחיית המתים?
תשובה: ב"ה לך. שמחתי לקבל את שאלתך היפה, שאלה המראה על חשיבה, ועל רצון לדעת ולהבין את התורה ואת הנהגת ה' את העולם. חכמנו זכרונם לברכה לימדו אותנו שהאדם בעולם מורכב מרובד פנימי ומרובד חיצוני. יש בו נשמה אלוקית שהיא מופשטת, בלא גבולות, בלא חומריות, אלא כולה עליונה, ויש באדם חלק גשמי חומרי, שהוא הגוף של האדם. כאשר אדם נפטר מן העולם, יש פרידה בין הגוף לבין הנשמה, בין הרוחני לבין הגשמי, וכל אחד הולך למקום שלו. הגוף הולך אל האדמה, שהרי מקורו באדמה (אדם מלשון אדמה) ואילו הנשמה האלוקית הולכת לעולם שלה, עולם הנשמות. אך אמרו לנו חכמנו זכרונם לברכה שעולם זה של הנשמות הוא זמני. לאחר עולם זה יש תחיית המתים שבו הגוף קם מהקבר, חוזר למצבו המתוקן ומתחבר שוב אל הנשמה. דבר זה אנו כבר פוגשים בדברי הנביא יחזקאל בנבואה מופלאה בשם "חזון העצמות היבשות", שבה יש תיאור שלם של תחיית המתים. כך גם אנו נעבור, כל מי שיפטר מהעולם, יחזור לעולם בתחיית המתים. אלא שכבר כתבו גדולי ישראל שהחזרה תהיה שונה, שעולם תחיית המתים אף שיש בו חומריות הוא שונה מהעולם שלנו, שכן החומר שיהיה אז הוא חומר אחר, הוא מתוקן יותר, וממילא אין בו את החסרונות של החומר שאנו פוגשים היום. רבים מגדולי ישראל הרחיבו בנושאים האלו, ואין באפשרותי להרחיב, לכן אם תרצה אשמח הן לכוון אותך למקורות שתוכל ללמוד אותם ולהרחיב את הבנתך בתחום, והן למקום לימוד שבו תוכל לעסוק בתחום הזה מתוך הדרכה מסודרת. אשמח לעזור עוד בכל מה שאוכל, ותרגיש חופשי לפנות, לשאול ולבקש. הרב יצחק גרינבלט.
שאלה: מגוון שאלות: 1. למה משתחווים בעמידה דווקא במקומות האלה. 2. האם מותר לומר ששש בעמידה? 3. למה ה ברא את העולם לפני 6000 שנה? 4. האם ה עושה ניסים לגוים? אפשר מקור? 5. למה החלון של נוח היה בגג? ובשביל מה היה החלון הזה? ולמה לא היה חלון בצד לראות מה קורה? 6. אם מצאתי הרבה כסף האם אני צריך להחזיר אותו? אין בכסף סימנים חוץ מהכמות. 7. למה ה ברא את העולם? 8. למה יש הרבה כוכבים? 9. למה אומרים שמע 3 פעמים? 10. האם לומר מילים לא יפות זוהי עברה? מה המקור לכך? 11. אם ה לוקח את הנשמה שלי שאני ישן איך אני נושם? 12. למה זורקים את החלה בשבת? 13. האם מרדכי היהודי הוא דניאל?
תשובה: ב"ה לך. שמחתי לראות שאתה שואל המון שאלות, דבר המראה על רצון ללמוד ולהבין, ללמוד ולהתקדם. מטבעם של הדברים לא אוכל לענות על כל שאלותיך, ובודאי שלא להרחיב בהן כפי שאתה ראוי לכך, אלא אכתוב מעט ובקצרה, ואציע לך שתהפוך את השאלות האלו למקור לבירור. כוונתי היא ששאלות אמורות לקדם את האדם, להוביל אותו ללמידה מסודרת שבה הוא בונה לעצמו עולם רוחני, ואז נפתחים לפני האדם עולמות גדולים ומופלאים. כדאי שתמצא לך, ואם תרצה אשתדל לעזור לך, מסגרת שבה תוכל ללמוד את הדברים באופן מסודר ומקיף, ותזכה להמון שמחה ושלמות. וביחס לשאלותיך. תשובות רבות נאמרו על ידי גדולי ישראל על שאלותיך, כגון בטעם שה' ברא את העולם, כבר כתב על כך הרמח"ל רבי משה חיים לוצאטו, שהיה אחד מגדולי ישראל, שה' הוא הטוב השלם והוא רצה להיטיב, ולכן הוא ברא אותנו כדי להיטיב לנו. חלק מההטבה הזו היא שה' יתברך ברא עולם מופלא, עצום, שבו אנו מתענגים לראות, לחוש, להכיר ולהשכיל, כמו במערכות הכוכבים המופלאות ועוד. כדי לחיות בקשר אמיתי עם ה', אנו קוראים קריאת שמע שלוש פעמים ביום (יש שקוראים 4 פעמים ביום) ובכך אנו מבררים לעצמנו את הקשר שלנו עם ה', וממילא את המשמעות לכל החיים שלנו בעולם. מטבעם של הדברים, שכמו כל דבר גדול, יש לו השלכות מעשיות לדברים היום יומיים, הפשוטים והמעשיים, כך גם בשאלות נוספות שאלה שואל, כגון השתחוויה בעמידה במקומות השונים ועוד. לא אוכל להאריך, חשוב לבחון את הדברים, ללמוד באופן מסודר. אשמח לעזור עוד בכל מה שאוכל. בברכת הצלחה רבה הרב יצחק גרינבלט.
שאלה: שמחות אמא בשנת אבל על בת: שליט"א שתבדל לחיים טובים ביום חמישי יש חתונה, אמי שואלת אם יכולה להשתתף בחתונה כי היא בשנת אבל על אחותי, כמו כן מה לגבי שאר האחים אם יכולים להשתתף בחתונה?
תשובה: אבלות על אחות או בת מסתיימת לאחר 30 יום, ולאחריה מותר ללכת לשמחות.
שאלה: אני רוצה להתאבד: אבל בלי להגיע לגיהנום או אבדון אני ממש מבקש פיתרון דחוף לא יעזרו שום עצות לא להתאבד אני חייב תשובה דחופה ואני לא רוצה שיהיה לי עונש בשמיים
תשובה: לך. קיבלתי את מכתבך הקצר, וחשבתי עליו לא מעט. תחילה כשקראתי אותו הרגשת זעזוע עמוק, לחשוב על כך שאח שלי, יהודי כמוני, בן של ה' רוצה להתאבד! אין דבר נורא מכך! בשלב השני הבנתי שכנראה יש לך סיבה משמעותית לכך, שאתה מרגיש שרק בדרך זו יגמר הדבר שממנו אתה רוצה לברוח, ואין לך כל פתרון אחר שיניח את דעתך. במחשבה זו התמלאתי תחושה אחרת, תחושה של רחמים, כן רחמים עליך על כך שאתה מרגיש כך, ושאתה כל כך חי את התחושות האלו שאתה לא רואה דרך לצאת מהן. דע לך, שהעונש החמור שנכתב לנו למי שמאבד עצמו לדעת יש בו אוצר גדול, מחסום מפני צעד שאין ממנו חזרה! אין חטא בעולם שאדם לא מסוגל לתקן אותו, אלא חטא זה שאדם סוגר לעצמו את האפשרות לתקן! לכן העונש הזה מחוייב כל כך. מעבר לכך, יש בו גם אוצר גדול שהוא מהווה מחסום, כמו שאתה מרגיש אותו, מחסום שהצליח לעצור לא מעט יהודים צדיקים ונפלאים, מלעשות מעשה נורא כל כך. אני מאמין שגם לך המחסום הזה משמעותי, ודע לך שאין אדם שיוכל להסיר את המחסום הזה! אין רב שיתיר צעד כזה שנוגד את כל התורה כולה, צעד שבכוחו לנתק לגמרי את האדם. המעצור הזה, אני מודה לה' שהוא קיים, שבזכותו יש כמה וכמה שהכרתי, שלאחר שהם נתקלו במחסום הזה, הם זכו לפתוח את העיניים, לראות אחרת את המציאות, וממש להפוך את החיים שלהם לחיים אחרים, חיים של שמחה, חיים של יצירה, וממש זכו לעונג נפלא בעולם הזה, וכמובן גם בטוחני שלעולם הבא. אסור להישאר במחסום הזה, צריך להבין שכשה' שם לאדם מחסום זה בשביל שהאדם יפתח את העיניים וילמד להסתכל אחרת על הדברים, ילמד איך להפוך משבר למנוף, איך להפוך נגע לעונג! זה אפשרי, זה בכוחך, ואם תעשה זאת, תזכה ממש לחיים נפלאים. אם תרצה אשמח לעזור לך לגלות איך עושים את הצעד הזה, איך משנים את כל החיים, ואיך זוכים לטוב באמת. אני מאמין שאתה באמת רוצה את הטוב, וגם אם היאוש מקיף אותך, יש עוד תקווה חבויה בתוכך, שתזכה לבאמת למשהו אחר, שתזכה באמת לטוב. אני שולח לך את היד לעזור, נצל זאת! עכשיו זה תלוי בך. היה חזק וצעד בעוז יחד לשינוי הרב יצחק גרינבלט.
שאלה: פלסטר נוזלי בשבת: האם מותר בשבת לשים פלסטר בצורת ספריי שהופך למוצק על העור לילד? ב מראש ו
תשובה: לשואל, הדבר מותר גם למבוגרים (שמירת שבת כהלכתה פרק לה סעיף כה). הרחבה: הפיכת נוזל למוצק או מוצק לנוזל קשורה לאיסור "מוליד", יצירת דבר חדש, אבל כאשר אתה רק חושף את החומר לאויר והשינוי במצב הצבירה נעשה מאליו אין כל איסור (שו"ע סי' שכ ס"ט ומ"ב ס"ק לד). וכמובן אין איסור "ממרח" כמו בהחלקת משחה, שהרי אינך צריך לנגוע בכלל בחומר אחרי הריסוס. שאלה אחרת היא האם חלה כאן גזירת ח שלא לעשות בשבת טיפול רפואי לכאבים קלים, אפילו כאשר אין בעשייתם שום איסור, וזאת מחשש שמא יכינו את התרופה עצמה בשבת באופן שיש בו איסור (גזירת "שחיקת סממנים"). אך המטרה העיקרית בהנחת הפלסטר או בהתזת הספריי איננה ריפוי אלא מניעת זיהום והחמרה של הפצע ויצירת תנאים שבהם הגוף מרפא את עצמו, ובאופן זה לא נאמרה גזירת ח (עיין שש"כ שם סעיף יג והערה כ וסעיף כא ושו"ע סי' שכח סכ"ג). שיקול זה נכון לגבי מבוגרים, וביתר שאת לגבי ילדים, שלעניין צורכיהם הבריאותיים הם נחשבים כ"חולה שאין בו סכנה", שעליו לא נאמרה גזירת ח בחשש שחיקת סממנים, על כל פנים במקרה של צער ממושך (עיין שמירת שבת כהלכתה פל"ז סעיפים ד, ו, ח ובמקור דבריו בשו"ת מנחת יצחק ח"ד סי' קכד, שם הבחין בין סבל לזמן קצר לבין זמן ממושך יותר, על פי השו"ע סי' שכח סמ"ב, ועיין גם שבת קכג ע"א על "אסובי ינוקא").
שאלה: תהילים לפי נושאים : אני מבקשת מהרב שיכתוב לי בבקשה אילו פרקים מתאימים בתהילים לנושאים הבאים: רפואה זיווג זרע בר קיימא בית פרנסה חזרה בתשובה ושלמות הארץ ממש חשוב לי.
תשובה: רפואה : ל' פח' קב' קל' קמב' זיווג : קכז' קכא' זרע בר קיימא : קכח' בית : קכב' קכז' קכח' פרנסה : סה' קד' קמז' חזרה בתשובה : נא' יט' שלמות הארץ : פג' קח' קי' קיא'
שאלה: שימוש במצווה בממונו בהגבלה: להלן שאלה שנשאלתי: ידוע הכלל שרוצה אדם שיעשו מצוות בממונו, ונסתפקתי לפי"ז מה דין אדם שהשאיר חפץ כגון "מגבת" באיזור ציבורי (מקווה, ביכהנ"ס וכד ), ודעתו שישתמשו בזה שלושה או ארבעה אנשים אבל לא יותר כי אח"כ תהיה המגבת מטונפת ממש. אבל כיוון שאין זה כ"כ ניכר, מה הדין אם חמישה אנשים השתמשו במגבת האם עברו על איסור גזל או רק החמישי, והאם יש מקום לשאלה בזה? והטעם. ישר כח ותזכו למצוות
תשובה: אסור להשתמש בחפץ שהושאר במקום ציבורי כגון מגבת במקווה וכדו' אפילו פעם אחת משום גזל (אלא אם כן ישנו שלט המודיע על תנאי מפורש שכל חפץ שישכח במקום זה יופקר וכדו'). הכלל ש "נוח לו לאדם שיעשו מצווה בממונו" נכון רק לגבי חפצים שעושים בהם מצווה כגון טלית תפילין ולולב אולם לגבי שאר חפצים נאמר "שואל שלא מדעת גזלן הוי" אא"כ ידוע באופן מיוחד שבעל החפץ יתיר לאחרים להשתמש בו גם ללא נטילת רשותו. (עיין ש"ך חו"מ סי' שנ"א ודלא כתוס' ב"מ כ"ב). גם בחפצי מצווה מותר להשתמש לצורך המצווה בתנאי שאופן השימוש אינו גורם לחפץ שום נזק. בשימוש במגבת שני התנאים הנ"ל אינם מתקיימים א- אינו חפץ מצווה ב- יש לבעליו נזק בכך שיצטרך לכבסו (עיין במסכת נידה נ"ח. משם מוכח שהגורם צורך כיבוס לבגד חברו חייב בתשלומים). מקורות לכך שהכלל שנוח לו לאדם שיעשה מצווה בממונו מדבר על חפץ של מצווה כגון תפילין ציצית או לולב ובתנאי שלא יהיה חשש קלקול אע"פ שיש מצווה בדבר כגון לימוד בספר של חברו. מוזכר בשולחן ערוך אורח חיים הלכות לולב סימן תרמט סעיף ה ברמ"א וזה לשונו: "ומותר ליטול לולב של חבירו בלא דעת חבירו, בשאר ימים, דניחא ליה לאינש למיעבד מצוה בממונו, והוי כשאול (תה"ד סי' ק' ופסקיו סי' קנ"ט)." וכתב שם במשנה ברורה ס"ק לד ו : דניחא ליה וכו' - כיון דאין חשש קלקול במה שנוטלו ומנענע בו ע"כ לא דמי זה ללומד מספר חבירו שלא מדעת דאסור מפני שחושש בו שלא יקלקלנו. ובסימן כ"ה סעיף י"ב כתב השו"ע: "מותר לברך על תפילין שאולין, ולא על גזולין." וכתב שם במשנה ברורה ס"ק נג שאולים - ואפילו בשואל שלא מדעת מותר דניחא ליה לאיניש למיעבד מצוה בממוניה רק שיקפלם כבראשונה ולא יוציאם ממקומו הראשון כמו בטלית לעיל בסימן י"ד עי"ש  אחרונים :. נסיים בסיפור שמצינו בגמרא במסכת בבא מציעא דף כד עמוד א : " מר זוטרא חסידא אגניב ליה כסא דכספא מאושפיזא, חזיא לההוא בר בי רב דמשי ידיה ונגיב בגלימא דחבריה. אמר: היינו האי דלא איכפת ליה אממונא דחבריה. כפתיה ואודי ". הרב כפיר יהודה אלון
שאלה: בעיית ריבית עם יתרת חוב שמעוכבת במסגרת משכנתא : ב"ה הרב, חמי וחמותי קנו דירה בירושלים באמצעות משכנתא. המוכר קיבל את כל הסכום חוץ מחלק אחרון ע"ס 50,000 שבנק מתנה את העברתו בהצגת אישור העדר חובות מצד המוכר כלפי עירייה. המוכר בינתיים מסר את הדירה בפועל ועבר להתגורר בצפת, ביקשנו ממנו כמה פעמים להעביר את האישור ע"מ לסגור את העסקה אבל בגלל מרחק הרב בין צפת לירושלים המוכר עדיין לא הגיע לירושלים להסדיר את הנושא. מצד שני הוא העלה נושא שאני מבקש לבדוק: האם יכולה להיות בעיית ריבית מצד חמי וחמותי כלפי המוכר על אותם 50,000 שלא הועברו עדיין? אודה ובמידה וניתן להעביר את השאלה לרב זלמן נחמיה גולדברג
תשובה: אין איסור ריבית בדבר. איסור ריבית הוא כאשר אדם לווה מחברו מעות ונדרש להחזיר יותר ממה שלווה. אולם בנדון השאלה המוכר שהוא המלווה מפסיד את דמי השכירות של מגורי הקונים בדירה וא"כ נמצא שמקבל פחות ממה שנתן ולכן אין בזה איסור ריבית. הרב כפיר יהודה אלון
שאלה: רישיון תוכנה : לרב לפני כשנה קניתי שתי תוכנות חוקיות, על הדיסק אמור היה להיות קוד על מנת להתקין התוכנה מהדיסק ובתוכנה אחד לא היה קוד. לאחר התקשרות מול המוכר הוא הפנה אותי לבעל התוכנה שנתן לי הקוד. את התוכנה אפשר להתקין עד שלושה מחשבים עם אותו קוד, בזמנו התקנתי אותה רק במחשב אחד. לאחרונה רציתי להתקין אותה במחשב אחר אך לא היה לי את הקוד (לא זוכר אם בזמנו כתבתי הקוד על דף) אז שוב התקשרתי ולאחר ההסברים שבזמנו מכרו לי תוכנה בלי קוד ושבטלפון נתנו לי הקוד הסכימו לתת לי קוד חדש וכמובן עכשיו שוב יש לי 3 רישיונות. למעשה קיבלתי 4 רישיונות אחד לפני שנה (שלמעשה היו 3 רישיונות) ועכשיו 3 רישיונות. שאלתי היא האם מותר לי להשתמש בכל ה-3 רישיונות שנתנו לי פעם אחרונה? נניח שאני מוצא בין הניירות את הקוד הקודם (שלמעשה נשארו 2 רישיונות ) האם מותר להשתמש אותם?
תשובה: אסור. רכשת היתר לשימוש בשלושה מחשבים ולכן מותר לך להשתמש רק שלוש פעמים.
שאלה: מכירת רכב שהתקלקל: מכרתי לחבר רכב שנת 2001 עם 240 אלף קילומטר הלכנו לבדיקה אצל מוסך מורשה שמוסכם על שנינו.עשו בדיקה שיגרתית המוסך אמר יש שני תושבות של המנוע שצריך להחליף ונזילות שמן. שאלנו כמה העלות אמר 1200 שקל,בשבילכם 1000 סגרנו במקום 10,500 על 9,500 על סמך לתקן קנו ממני רכב עם 240,000 ק"מ. הוא הגיע עם מור אביו כדי לבצע העברת בעלות,אביו שאל כמה ק"מ הרכב עשה? עניתי 240 אלף. אביו אמר אליהו עם ק"מ כזה המנוע הלך,אליהו החזיר,למה?הרכב משנת 2001 עשה חישוב של קילוטמר,אמר לאביו זה ר! עשינו העברה וכל אחד לדרכו! כעבור חודש ועשרה ימים הוא מחייג הלך המנוע התיקון בסכום 4,300 שקל! הוא טוען שאמרתי שהרכב טוב! הוא טוען שאבא שלו אמר שהרכב לא טוב מחמת הקילומטר של המנוע. אמרתי לו ר אע"פ זה, מה שאבא שלך אמר והמוסך ראה את הרכב, קנית את הרכב! תקלת הרכב בזמן שזה היה אצלו כעבור חודש וחצי היתה שהרכב נעצר להם בנסיעה הזמינו גרר ובמוסך אמרו שרצועת האלטרנטור קרועה, סידרו ואחרי זה המוסך טען שהמנוע הלך. בעל הרכב טוען שהרכב לא התחמם במשך החודש שהרכב אצלו. מה דעת כבוד הדיין בכך?ומה עלינו לעשות?
תשובה: לכם וישר כוח על התחשבות שלך המוכר בעניין הקניין. כפי המובן מן השאלה הרכב עבר בדיקה של מוסך מורשה והייתה הסכמה על התיקון אבל לא עבר בדיקה במכון בדיקה שמפרט את כל הבעיות של הרכב כלומר הקונה התרצה לחוות דעת של המוסך והמוסך לא אמר לו שהמנוע עומד לקרוס. כמו כן רכב שעבר קלומטרים רבים של 240 אלף כבר מועד לקריסת המנוע (יש יוצאי דופן למשל מסוג גרמני), ואין יכולת ביד המוכר לצפות מתי יקרה דבר זה ומצד הקונה היה באמת חשש זה כלומר שמום זה של ריבוי הקילומטר של הרכב היה גלוי ועוד שהמוסך מצא קלקול מסוים במנוע ולמרות זאת התרצה הקונה נקרא דבר זה בהלכה "סבר וקיבל" כמבואר בחו"מ ס' רלב  ג שרק אם לא ידע הלוקח מן המום רק אז יש אפשרות לחזור אבל במקרה שלנו שחשש זה היה מובן לקונה שיכול לקרות ובכל זאת קנה ולכן אין לו על המוכר כלום. זאת ועוד, הקונה הרי נסע עליו במשך חודש ועשרה ימים ולא הרגיש שיש בעיה במנוע ואפשר שמזלו גרם או אפשר שצורת נהיגתו ברכב הרסה את המנוע ולא היה תלוי כלל במוכר. ע"כ המוכר פטור. הרב אבישי חבר טוב
שאלה: שינוי במחיר הסלתות במקדש: האם כאשר חנווני התחייב לספק למקדש 3 סלתות במחיר סלע אחד והמחיר של הסלתות ירד ל5 בסלע ואחר כך עלה ל4 בסלע. האם החנווני מחויב לספק למקדש 4 סלתות בסלע או 5 סלתות בסלע?
תשובה: לשואל, שאלתך מתייחסת למשנה במסכת שקלים פ"ד מ"ט: "כל המקבל עליו לספק סלתות מארבעה, עמדו משלש - יספק מארבעה  משלש ועמדו מארבעה - יספק מארבעה, שיד הקדש על העליונה". המחיר שבו גזבר המקדש יקבל את הסולת נקבע על פי שני זמנים: הזמן שבו קבעו את המחיר וההקדש שילם, והזמן שבו הספק נותן את הסולת בפועל, וההקדש זוכה במחיר הנמוך מבין שניהם. המפרשים מסבירים שהסיבה לכך היא שבהקדש יש שתי דרכי קניין: המעות קונות וגם המשיכה קונה, וזכות ההקדש להעדיף את האפשרות הנוחה לו מבין שתיהן (רש"י כתב יד במנחות צ ע"א-ע"ב ו'תקלין חדתין' בשקלים יג ע"א). לפי זה, הספק לא התחייב למחיר הכי נמוך שיהיה במשך התקופה שעליו לספק, אלא התחייב לאפשר להקדש לבחור בין שני מחירים: המחיר בשעת הת והמחיר בשעת העברת הסחורה. ממילא, תנודות במחיר בפרק הזמן שבין הקניין במעות לבין הקניין במשיכה אינן חשובות.
שאלה: ברכת הגומל לתינוק: בס ד היום לקחתי את בני בן החודש וחצי בעגלה והמושב של העגלה התהפך יחד איתו. בנס גדול ו לקב ה בני לא נפצע כלל ברוך השם. רציתי לדעת האם עליי לעשות עבורו ברכת הגומל?. שיר
תשובה: כדאי שבעלך יעלה לתורה בשבת ואז יברך במילים הבאות : ברוך הגומל לחייבים טובות שגמל לבני
שאלה: חובת תענית בכורות לבכור שהתגייר: לכבוד הרבנים בעלי הוא בכור (לאביו ולאמו) שהתגייר, והוא נמצא בספק של תענית בכורות בערב פסח. בדרך כלל הפתרון הוא למצוא סעודת מצווה או סיום מסכת, אך השנה נעשה, בע"ה, את הפסח בחו"ל, במקום בו אין קהילה יהודית גדולה, והסיכוי למצוא סעודת מצווה או סיום הוא קלוש. מה בכל זאת על בעלי לעשות בצום? ב מראש.
תשובה: יש ספק האם חייב. מצד אחד גר שנתגייר כקטן שנולד מחדש וא"כ מבחינה משפטית אינו בכור להוריו, אולם מאידך, מבחינה ביולוגית-מציאותית הוא בכור ובמצרים מכת הבכורות פגעה בבכורות הביולוגיים. לכן עצתי, מכיון שיש די זמן מהיום עד ערב פסח מומלץ ללמוד מסכת קלה וקצרה כגון תענית ולסיימה בערב פסח או לחילופין ספר מספרי התנ"ך בעיון (אפשר עם דעת מקרא) כגון יהושע או שופטים או עזרא ונחמיה (שניהם הם ספר אחד) אם בכל זאת לא יספיק הזמן, בשעת הדחק מותר לבכור, שיש ספק אם הוא חייב לצום וקשה לו לצום לאכול, מיני תרגימא דהיינו פרות וירקות אך לא לחם.